ఫార్మారంగ నష్టాలు మరింత ఒత్తిడి
డాలర్‌వర్సెస్‌ రూపాయి 66.69
ముంబై : స్టాక్‌ మార్కెట్లు ఫెడ్‌రిజర్వు సమీక్ష ప్రభావంతో నిలకడగా ముగిసాయి. ఫెడ్‌ రిజర్వు సంకేతాలు మార్కెట్లకు ఏమాత్రం ఆశాజన కంగా లేవు. దీనికితోడు ఫార్మారంగ షేర్లు నష్టాల ల్లోనే కొనసాగాయి. యూరోపియన్‌ మార్కెట్ల ధోర ణులు చివరి నిమిషంలో విక్రయాలు వంటివి ఎక్కువ క్షీణించేందుకు దోహదంచేసాయి. బిఎస్‌ఇ సెన్సెక్స్‌ ఐదుపాయింట్ల స్వల్పనష్టాలతో 24,677 పాయింట్లవద్ద ముగిస్తే పిఫ్టీ సూచి 14 పాయింట్లు ఎగువన 7513 పాయింట్లవద్ద ముగిసింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.5శాతం, 0.7శాతం చొప్పున పెరిగాయి. మార్కెట్లపరంగా ప్రతికూలంగా ఉంది 1271లాభాలతో నడిస్తే 1339 కంపె నీలు స్వల్పనష్టాలు చవిచూశాయి. మార్కె ట్లు ప్రారంభంలో ఆమెరికా ఫెడ్‌ రిజర్వు ఊహించిన దానికంటే వడ్డీరేట్ల పెంపులో జాప్యంఉంటుందన్న సంకేతాలిచ్చింది. ఫెడ్‌ రిజర్వు సానుకూల వైఖరి రిజర్వుబ్యాంకు వడ్డీరేట్లను కొంత తగ్గిస్తుందని, దీనివల్ల విదేశీ నిధుల రాక పెరుగుతుందన్న అంచ నాల్లో ఇన్వెస్టర్లున్నారు ఫెడ్‌ రిజర్వు తన రెండురోజుల పాలసీ సమీక్షలో బుధవారం యధా తధ వైఖరిని అవలంభించింది. నాలుగుసార్లు వడ్డీ రేట్లపెంపుకంటే కేవలం రెండుపర్యాయాలు మాత్ర మే ఉంటుందన్న అంచనాలు వచ్చాయి. విదేశీ సంస్థాగత ఇన్వెస్టర్లు భారత ఈక్విటీల్లో 1.82 బిలియన్‌ డాలర్లమేర విక్రయాలు జరిపితే మార్చి నెలలో ఒకటవ తేదీనుంచి 15వతేదీ వరకూ 1.66 బిలియన్‌ డాలర్ల కొనుగోళ్లు జరిపినట్లు తేలింది. భారత్‌రూపాయి మారకం విలువలపరంగా చూస్తే రూపాయి 54పైసలు పెరిగింది. 66.69 రూపా యల వద్ద డాలర్‌ మారకం రేటు కొనసాగింది. బిఎస్‌ఇ ఆయిల్‌ అండ్‌ గ్యాస్‌ సూచి పరంగా చూస్తే రెండుశాతం పెరిగింది. కేపిటల్‌గూడ్స్‌, ఐటి ఇతరత్రా భారీగా పెరిగాయి. ఒకటిశాతం హెల్త్‌కేర్‌ దిగజారితే రియాల్టీ సూచి 0.5శాతం పెరిగింది. ఆర్థికరంగ షేర్లపరంగాచూస్తేమిశ్రమంగా ఉన్నాయి. హెచ్‌డిఎఫ్‌సి, హెచ్‌డిఎఫ్‌సి బ్యాంకులు 1.4శాతం చొప్పున పెరిగాయి. యాక్సిస్‌బ్యాంకు, ఎస్‌బిఐ, ఐసిఐసిఐబ్యాంకులు 0.5 శాతం నుంచి 0.9శాతం వరకూ పెరిగాయి. భారతి ఎయిర్‌టెల్‌ 0.9శాతం పెరిగింది. టెలికామ్‌ మేజర్‌ భారతి ఎయిర్‌టెల్‌ వీడియోకాన్‌ 1800 ఎంహెచ్‌జడ్‌ స్పెక్ట్రమ్‌ను ఆరు సర్కిళ్లలో కొనుగోలుచేయడం కీలకంగా మారింది. వీడియోకాన్‌ రెండుశాతం  పెరిగింది. ఫార్మారంగ షేర్లు నీరసించాయి. ఫార్మా రంగానికి తక్షణమే 1000 కోట్ల నష్టం వాటిల్లగలదన్న అంచనా ఉంది. దగ్గుమందులు, యాంటి డయాబెటిక్‌ మందులు, ఫ్లూ జ్వరాల నివారణ మందులు వంటి వాటిపై నిషేధం విధించడమే ఇందుకుకీలకమని తెలుస్తోం ది. లూపిన్‌, సన్‌ఫార్మా, సిప్లా, డా.రెడ్డీస్‌లాబ్‌ వంటివి 0.6 నుంచి 3.8శాతం వరకూ క్షీణించా యి. ఒఎన్‌జిసి మూడుశాతం పెరిగింది. ఒఎన్‌జిసి విదేశ్‌ రాస్‌నెఫ్ట్‌తో ఎంఒయుకు రావడం 11శాతం వాటా వాంకోర్‌నెఫ్ట్‌లో 930 మిలియన్‌ డాలర్లకు కొనుగోలు చేయడంతో కొంత పెరిగాయి. ఐఒసి, భారత్‌ పెట్రోలియం 3నుంచి 5.5శాతం పెరి గాయి. రష్యాలోని టాస్‌ యురియాక్‌ చమురుక్షేత్రం 1.3 బిలియన్‌డాలర్లకు కొనుగోలుచేయాలని నిర్ణ యించడమే ఇందుకుకీలకం. అలాగే పెట్రోలు, డీజిల్‌ధరల్లో పెంపు కూడా ఇందుకు మంద్దతునిచ్చింది. ఇతరత్రా బ్లాక్‌స్టోన్‌ ఐటిసేవల సంస్థ ఎంఫసిస్‌ను హూలెట్‌ పాకార్డ్‌ ఎంటర్‌ప్రైజ్‌ నుంచి కొనుగోలుకు ముందుకు వచ్చిం ది. ఇందుకు సంబంధించి 100 కోట్ల డాలర్ల వెచ్చిస్తోంది. ఎంఫసిస్‌ 3.6శాతం పెరి గింది. దీప్‌ ఇండస్ట్రీస్‌ 8శాతం పెరి గింది. కంపెనీ 247 కోట్ల విలు వైన చమురు అన్వేషణ కంపెనీ ఆయిల్‌ అండ్‌ నేచు రల్‌ గ్యాస్‌ కార్పొరేషన్‌ నుంచి ఆర్డరు పొందడమే ఇందుకుకీలకం. ఇక ఎంపిక చేసిన ఉక్కు కంపెనీలు ఒకటిశాతం గరిష్టంగా బిఎస్‌ఇలో ట్రేడింగ్‌ నిర్వహించాయి. డిజిఎస్‌ఐ, సెంట్రల్‌ ఎక్సైజ్‌ కస్టమ్స్‌బోర్డు హాట్‌రోల్‌ ఉత్పత్తులు, నాన్‌ అల్లా§్‌ు ఇతర అల్లాస్టీల్‌ ఉక్కు కాయిల్స్‌పై 600 మిలియన్‌ ఎంఎం మందంతో ఉన్నవాటిపై సుంకం పెంచింది. జెఎస్‌డబ్ల్యుస్టీల్‌, టాటాస్టీల్‌, జిందాల్‌ స్టీల్‌, పవర్‌, సెయిల్‌ వంటి సంస్థలు 1.2 నుంచి 1.6శాతం పెరిగాయి.